ΨΗΦΙΣΜΑ ΤΟΥ ΣΥΜΒΟΥΛΙΟΥ της 14ης Οκτωβρίου 1996 για τον καθορισμό των προτεραιοτήτων συνεργασίας στον τομέα της δικαιοσύνης και των εσωτερικών υποθέσεων, για την περίοδο από 1ης Ιουλίου 1996 μέχρι 30 Ιουνίου 1998 (96/C 319/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Ανταποκρινόμενο στο αίτημα του Ευρωπαϊκού Συμβουλίου να προγραμματισθούν οι εργασίες του που αφορούν τη συνεργασία στους τομείς της δικαιοσύνης και των εσωτερικών υποθέσεων, όπως προβλέπεται στον τίτλο VI της συνθήκης για την Ευρωπαϊκή Ένωση, καθορίζοντας της δραστηριότητες που πρέπει να διεξαχθούν κατά προτεραιότητα για να επιδιωχθούν οι στόχοι που καθορίσθηκαν κατά τη σύνοδο κορυφής της Μαδρίτης, στις 15 και 16 Δεκεμβρίου 1995,

Επαναλαμβάνοντας ότι φιλοδοξεί να προωθήσει την ελευθερία, την ασφάλεια και τη δικαιοσύνη στην Ευρωπαϊκή Ένωση, σύμφωνα με τις αρχές του κράτους δικαίου, αναπτύσσοντας στενή συνεργασία μεταξύ των κρατών μελών στους τομείς της δικαιοσύνης και των εσωτερικών υποθέσεων,

ΕΚΔΙΔΕΙ ΤΟ ΠΑΡΟΝ ΨΗΦΙΣΜΑ:

I. Το Συμβούλιο προτίθεται να επιδιώξει τους στόχους που καθόρισε το Ευρωπαϊκό Συμβούλιο, αφιερώνοντας τις εργασίες του, για την περίοδο από 1ης Ιουλίου 1996 μέχρι 30 Ιουνίου 1998, κατά προτεραιότητα στα εξής θέματα:

1. Καταπολέμηση της τρομοκρατίας:

α) ενίσχυση της συνεργασίας μεταξύ των κρατών μελών,

β) ενημέρωση του εγγράφου περί του κινδύνου τρομοκρατίας,

γ) εκπόνηση ευρετηρίου των κέντρων που είναι εξειδικευμένα στα θέματα καταπολέμησης της τρομοκρατίας.

2. Καταπολέμηση της οργανωμένης εγκληματικότητας και των ναρκωτικών:

2.1. Αστυνομική και τελωνειακή συνεργασία:

α) εφαρμογή της σύμβασης Europol (εκτελεστικοί κανονισμοί, σύστημα μηχανοργανωμένου δικτύου) και έλεγχος της Μονάδας ναρκωτικών της Europol (MNE),

β) αστυνομική εκπαίδευση, ιδίως με συνεργασία μεταξύ των αστυνομικών σχολών,

γ) ενισχυμένη τεχνική συνεργασία: ιδίως με παρακολούθηση συνδιαλέξων, συνεργασία μεταξύ των εγκληματολογικών εργαστηρίων, συνεργασία μεταξύ των εθνικών υπηρεσιών πληροφοριών στον τομέα του εγκλήματος,

δ) ενημέρωση της εκθέσεως περί της οργανωμένης εγκληματικότητας και εφαρμογή των συστάσεων που περιέχει,

ε) σχέδιο σύμβασεως «Νεάπολις II»,

στ) στρατηγικές ελέγχου των εξωτερικών συνόρων,

ζ) καταπολέμηση των παραποιήσεων και της διακίνησης έργων τέχνης.

2.2 Καταπολέμηση των ναρκωτικών:

α) εφαρμογή της εκθέσεως των εμπειρογνωμόνων «Ναρκωτικά», που εγκρίθηκε από το Ευρωπαϊκό Συμβούλιο της Μαδρίτης στις 15/16 Δεκεμβρίου 1995, σε δικαστικό, αστυνομικό και τελωνειακό επίπεδο, ιδίως στον τομέα της μείωσης της προσφοράς και της διεθνούς συνεργασίας,

β) μηχανισμός για την καταπολέμηση των ναρκωτικών στη Λατινική Αμερική, συμπεριλαμβανομένης της Καραϊβικής,

γ) εξέταση του βαθμού στον οποίο η ενδεχόμενη εναρμόνιση των νομοθεσιών των κρατών μελών θα μπορούσε να συμβάλλει στη μείωση της κατανάλωσης και της διακίνησης ναρκωτικών εντός της Ευρωπαϊκής Ένωσης.

3. Βελτίωση της δικαστικής συνεργασίας:

3.1. Στον τομέα του αστικού δικαίου:

α) σχέδιο συμβάσεως για τη διαβίβαση δικαστικών και εξωδίκων πράξεων σε αστικές και εμπορικές υποθέσεις,

β) σχέδιο συμβάσεως «Βρυξέλλες II» (γαμικές διαφορές και επιμέλεια των τέκνων),

γ) έναρξη των εργασιών για τη διερεύνηση της ανάγκης και της δυνατότητας να καθιερωθεί ευρωπαϊκός εκτελεστήριος τίτλος και σύμβαση περί του εφαρμοστέου δικαίου στις εξωσυμβατικές ενοχές.

3.2. Στον τομέα του ποινικού δικαίου:

α) σχέδιο συμβάσεως περί εκδόσεως,

β) σχέδιο συμβάσεως για τη δικαστική συνδρομή στον ποινικό τομέα,

γ) ανάλυση και προσαρμογή των υφισταμένων μέσων που αφορούν τις υπόλοιπες μορφές δικαστικής συνεργασίας,

δ) σχέδιο συμβάσεως για την εκτέλεση των αποφάσεων περί εκπτώσεως από του δικαιώματος οδηγήσεως,

ε) καταπολέμηση των παραποιήσεων.

3.3. Σε αστικά και ποινικά θέματα:

εφαρμογή της κοινής δράσης για τους δικαστές συνδέσμους και εξέταση της σκοπιμότητας να οργανωθεί δίκτυο δικαστών επαφής.

4. Βελτίωση της συνεργασίας σε θέματα μετανάστευσης και θεμάτων ασύλου:

α) εφαρμογή της συμβάσεως του Δουβλίνου,

β) προσέγγιση των εθνικών διαδικασιών για τη χορήγηση του δικαιώματος ασύλου,

γ) προσέγγιση των προϋποθέσεων υποδοχής των αιτούντων άσυλο,

δ) επεξεργασία του συστήματος Eurodac (σύμβαση και τεχνικές πλευρές),

ε) εξέταση του νομικού καθεστώτος των υπηκόων τρίτων χωρών, οι οποίοι διαμένουν νομίμως στο έδαφος των κρατών μελών,

στ) εξέταση της προβληματικής της προσωρινής προστασίας και της κατανομής των βαρών,

ζ) εξέταση των μορφών επικουρικής προστασίας (εκ των πραγμάτων προστασία και άδεια διαμονής για ανθρωπιστικούς λόγους),

η) ενίσχυση των μέτρων καταπολέμησης της παράνομης μετανάστευσης, και κυρίως καταπολέμηση των οργανωμένων δικτύων παράνομης μετανάστευσης και παράνομης απασχόλησης,

θ) βελτίωση της συνεργασίας με τις χώρες καταγωγής,

ι) βελτίωση της συνεργασίας σε θέματα απομάκρυνσης των παράνομων μεταναστών, προβλήματα επανεισδοχής,

κ) πλαστά έγγραφα: επεξεργασία εναρμονισμένου συστήματος αρχειοθέτησης και διαβίβασης εικόνων 7 πρακτική συνεργασία,

λ) εξέταση της προβληματικής της οικογενειακής επανένωσης.

5. Ενίσχυση των ελέγχων των προσώπων στα εξωτερικά σύνορα:

α) σχέδιο συμβάσεως για τη διέλευση των εξωτερικών συνόρων και μέτρα εφαρμογής,

β) σχέδιο συμβάσεως για το ευρωπαϊκό σύστημα πληροφόρησης (ΕΣΠ),

γ) ενισχυμένη λειτουργική συνεργασία μεταξύ των αρχών ελέγχου στα εξωτερικά σύνορα,

δ) θεωρήσεις: αμοιβαία αναγνώριση των θεωρήσεων 7 εγχειρίδιο και άλλα εκτελεστικά μέτρα 7 ενημέρωση των σχετικών κανονισμών.

6. Καταπολέμηση του ρατσισμού και της ξενοφοβίας:

α) αξιολόγηση των συστάσεων της συμβουλευτικής επιτροπής «Ρατσισμός και ξενοφοβία»,

β) συνέχιση των εργασιών, τόσο σε δικαστικό (συνέχεια της κοινής δράσης κατά του ρατσισμού και της ξενοφοβίας) όσο και σε αστυνομικό επίπεδο.

7. Καταπολέμηση της δωροδοκίας και της απάτης κατά των οικονομικών συμφερόντων της Κοινότητας:

α) σχέδιο του δευτέρου πρωτοκόλλου της συμβάσεως για την προστασία των οικονομικών συμφερόντων της Κοινότητας,

β) σχέδιο συμβάσεως σχετικά με τη δωροδοκία.

8. Δράσεις οριζοντίου χαρακτήρα:

α) πρόληψη της εγκληματικότητας,

β) καταπολέμηση του εμπορίου ανθρώπων.

II. Προς υποστήριξη των δραστηριότητων που έχουν προτεραιότητα και αναφέρονται στο σημείο I, το Συμβούλιο θα ενθαρρύνει την ανταλλαγή υπαλλήλων και δικαστών μεταξύ των κρατών μελών και - ενδεχομένως χορηγώντας και κοινοτική χρηματοδότηση - τη διοργάνωση σεμιναρίων και διασκέψεων και την εκπόνηση εκπαιδευτικών προγραμμάτων.

Το Συμβούλιο θα προσπαθεί, κάθε φορά που αυτό είναι δυνατόν, να συντονίζει τη θέση των κρατών μελών, στα πλαίσια των διεθνών οργανισμών και κατά τις διεθνείς διασκέψεις, όταν αυτές αφορούν θέμα συναφές προς τις προτεραιότητες που καθορίζονται στο σημείο I.

Τέλος, το Συμβούλιο θα ελέγχει περιοδικά το κατά πόσον τα κράτη μέλη εφαρμόζουν τα δεσμευτικά μέσα που θεσπίζονται στα πλαίσια του τίτλου VI της συνθήκης για την Ευρωπαϊκή Ένωση.

III. Όσον αφορά τις δραστηριότητες του Συμβουλίου σχετικά με τη συνεργασία με τις τρίτες χώρες, στους τομείς της δικαιοσύνης και εσωτερικών υποθέσεων, αυτές περιλαμβάνονται σε ένα ή περισσότερα χωριστά προγράμματα εργασίας.

Η συνεργασία με τις χώρες που έχουν αρχίσει διαρθρωμένο διάλογο με την Ευρωπαϊκό Ένωση, θα αφορά κυρίως την καταπολέμηση της οργανωμένης εγκληματικότητας και την παράνομη διακίνηση των ναρκωτικών.

IV. Υπό την επιφύλαξη του δικαιώματος πρωτοβουλίας των κρατών μελών και της Επιτροπής, που προβλέπεται στο άρθρο Κ3 παράγραφος 2 της συνθήκης για την Ευρωπαϊκή Ένωση, το Συμβούλιο θα συζητά το πρόγραμμα, μετά από πρόταση της επιτροπής που έχει συσταθεί από το άρθρο Κ.4 της εν λόγω συνθήκης, κατ' αρχήν, κατά την έναρξη της θητείας κάθε Προεδρίας και εν πάση περιπτώσει άπαξ κατ' έτος, προκειμένου να καθορίσει τις προτεραιότητες των επομένων δύο ετών. Με την ευκαιρία αυτή, το Συμβούλιο θα καθορίζει και ποιές από τις δραστηριότητες πρέπει να διαγραφούν από τον πίνακα των προτεραιοτήτων, είτε διότι ολοκληρώθηκαν ήδη, είτε διότι δεν είναι δυνατή η βραχυπρόθεσμη εκτέλεσή τους ή δεν συνιστούν πλέον προτεραιότητες και ποιές άλλες δραστηριότητες πρέπει να θεωρηθούν ότι έχουν προτεραιότητα και να εγγραφούν στο πρόγραμμα.

V. Το παρόν ψήφισμα και το παράρτημά του διαβιβάζονται στο Ευρωπαϊκό Κοινοβούλιο και δημοσιεύονται στην Επίσημη Εφημερίδα.

ΠΑΡΑΡΤΗΜΑ

>ΘΕΣΗ ΠΗΝΑΚΑ>